Silja Kosonen

Silja Kosonen (s. 16. joulukuuta 2002 Raisio) on suomalainen moukarinheittäjä. Hän on nuorten maailman- ja Euroopan-mestari 2021 sekä entinen nuorten maailmanennätyksen haltija. Turun Urheiluliittoa edustavaa Kososta pidetään yhtenä ikäluokkansa lahjakkaimmista heittäjistä maailmassa. Häntä on valmentanut keväästä 2018 lähtien Jani Pihkanen.

 Ura 
Kosonen voitti vuonna 2019 kultaa Euroopan nuorten olympiafestivaaleilla Bakussa tuloksella 72,35 metriä (3 kg). Kososen tulos oli N17-ikäluokan Suomen ennätys ja maailman kärkitulos. Hän voitti SM-kultaa vuoden 2020 Kalevan kisoissa. Hän voitti lajinsa samana vuonna naisten Suomi–Ruotsi-maaottelussa. Hän heitti Suomen ennätyksen 72,44 lumisateessa Kaustisella maaliskuussa 2021. Saman vuoden kesäkuussa hän heitti Vaasassa tuloksen 73,43 metriä, joka oli nuorten maailmanennätys ja naisten, N22- ja N19-sarjojen Suomen ennätys.  

Heinäkuussa 2021 Kosonen voitti Euroopan-mestaruuden Tallinnan U20-sarjan EM-kisoissa tuloksella 71,06. Tokion olympialaisissa hän oli karsinnan neljästoista tuloksella 70,48 ja karsiutui loppukilpailusta. Elokuussa 2021 hän voitti alle 20-vuotiaiden maailmanmestaruuden Nairobissa tuloksella 71,64. Hän sai hopeaa Kalevan kisoissa 2021.

Eugenen maailmanmestaruuskilpailuissa 2022 Kosonen sijoittui seitsemänneksi tuloksella 70,81. Kalevan kisoissa 2022 hän voitti kultaa. Münchenin Euroopan-mestaruuskilpailuissa 2022 hän sijoittui viidenneksi tuloksella 69,45." Olin suu am­mol­laan, että mitä täällä ta­pah­tuu" – Silja Kosonen naisten mou­ka­ri­fi­naa­lin viides ja Krista Tervo kah­dek­sas 

Kosonen voitti alle 23-vuotiaiden EM-kultaa Espoossa heinäkuussa 2023 järjestetyissä kisoissa. Hän heitti kaikkiaan kilpailun viisi pisintä heittoa, jotka kaikki kantoivat yli 70 metriä. Voittotulokseksi Kosonen heitti 73,71.Silja Kosonen otti EM-kultaa täysin ylivoimaisella esityksellä! Lahden Kalevan kisoissa 2023 Kosonen voitti moukarinheiton kultaa. Budapestin maailmanmestaruuskilpailuissa 2023 Kosonen heitti alkukarsinnassa oman ennätyksensä 74,19. Loppukilpailussa hän oli viides tuloksella 73,89. Rooman EM-kilpailuissa 2024 hän sijoittui neljänneksi tuloksella 72,06. Vaasassa järjestetyissä Kalevan kisoissa 2024 Kosonen voitti kultaa tuloksella 72,65.Silja Kosonen innostui liikaa avausheitosta – moukarimestari käyttää jäljellä olevan kuukauden ennen olympialaisia tekniikan virittelyyn Pariisin olympialaisissa 2024 hän sijoittui viidenneksi tuloksella 74,04.Pariisi 2024: Moukarinaisille viides ja kuudes sija – Sirviö viides rullalautailussa

Kosonen heitti maaliskuussa 2025 Suomen ennätyksen 75,45 m moukarinheiton talvimestaruuskilpailuissa Kaustisella. Tulos syntyi viimeisellä kierroksella, hän oli parantanut aiempaa Suomen ennätystä jo kolmannella kierroksella tuloksella 75,06. Viikkoa myöhemmin hän paransi jälleen Suomen ennätystä kahdesti voittaessaan Euroopan talviheittocupin Nikosiassa. Ensimmäisellä kierroksella hän heitti tuloksen 75,61 ja viimeisellä kierroksella 77,07. Kesäkuussa hän sijoittui Euroopan joukkuemestaruuskilpailujen ykkösdivisioonassa toiseksi tuloksella 73,09. Hän voitti kultaa Kalevan kisoissa. Syyskuisissa Tokion MM-kilpailuissa hän sijoittui neljänneksi tuloksella 75,28.

Oman ikäluokkansa Suomen moukarimestaruuden Kosonen on voittanut vuosina 2017–2020. Hän on voittanut myös kiekonheitossa ikäluokkansa Suomen mestaruudet vuosina 2018–2019. Hänen kiekkoennätyksensä on 43,91 (2022). Urheilutoimittajain liitto palkitsi Kososen Vuoden nuorena urheilijana Urheilugaalassa tammikuussa 2021.

 Yksityiselämä 
Kosonen asuu Raisiossa. Hän kirjoitti ylioppilaaksi keväällä 2021 ja opiskelee saksaa Turun yliopistossa.

Kosonen harrastaa uintia ja frisbeegolfia. Aiemmin hän on harrastanut jalkapalloa, ringetteä, suunnistusta, tanssia, voimistelua, sählyä ja yleisurheilussa kaikkia lajeja sekä urheilun lisäksi partiota ja pianonsoittoa.

 Lähteet 

Luokka:Suomalaiset moukarinheittäjät
Luokka:Vuonna 2002 syntyneet
Luokka:Elävät henkilöt